இதுகுறித்து தி.மு.க-வின் செயல் தலைவர் ஸ்டாலின், `தேசிய மருத்துவ ஆணைய மசோதாவை மத்திய அரசு திரும்பப்பெற வேண்டும். சமூக நீதியின் குரல்வளையை நெறிக்கும் மசோதாக்களை மத்திய அரசு கொண்டு வரக் கூடாது. மருத்துவக் கல்வியை தனியாருக்கு தாராளமாக தாரை வார்ப்பதற்காகவே மசோதா கொண்டுவரப்படுகிறது. மருத்துவக் கல்வி சீர்திருத்தம் என்ற போர்வையில், மாநில உரிமைகளை மீண்டும் பறிப்பதா?' என்று சரமாரியாகக் கேள்வி எழுப்பியுள்ளார்.